TERVENEMINE KUULUB SULLE
Sellest on üle 20 aasta, kui ma vigastasin selga.
Arstid ütlesid, et operatsioonita veedan kogu elu ratastoolis.
Ma ei läinud operatsioonile.
Palvetasin ja veetsin aega Issanda läheduses.
Täna sain ma terveks.
Tänu Sulle, Jeesus!
Kiitus Isandale!
Jumal on hea - kogu aeg.
Ma meenutasin Jumala tõotusi.
Kas pole hea, et Ta tõotused Kristuses on jah ja aamen.
Me võime Jumala sõna täielikult usaldada.
Ma tean, et Jumal on vastanud su palvetele.
Sa ei elaks ja rõõmustaks täna,
kui Ta poleks meie kõigi palvetele vastanud.
Siiski on ka vastamata palveid.
Kui see on nii, tõsta käsi.
Meil on vastamata palveid.
Usun, et kuni Jeesuse tulekuni on meil vastuseta palveid.
Kas on võimalik kiirendada palvevastuste saamist?
Tänase tunni teemaks on: "Kuidas usu takistused ära võita?"
Tähendamissõna ebaõiglasest kohtunikust.
Kas te tahaksite kiireid palvevastuseid?
Kas te tahaksite suuremaid läbimurdeid?
Loomulikult.
Aastaid tagasi ütlesin Isandale: "Sa pead kiiremini tegutsema!"
Ma tahan liikuda kiirteel, mitte mõnel kõrvalisel teel.
Ta andis mulle tähendamissõna vastatud palve kohta.
Avame kirjakoha Luuka 18:1-8.
Palun loe minuga koos.
Loeme kogu tähendamissõna.
"Jeesus rääkis neile tähendamissõna,
et nad peavad ikka palvetama ega tohi tüdida:
"Ühes linnas oli kohtunik,
kes ei kartnud Jumalat ega häbenenud inimesi.
Samas linnas oli lesknaine, kes käis tema juures rääkides:
"Kaitse mu õigust vastase vastu!"
Algul kohtunik ei tahtnud.
Aga pärast ütles: "Ma ei karda Jumalat ega häbene inimesi,
kuna see lesk mind tüütab, muretsen talle õiguse,
et ta lõputu käimisega mind ära ei piinaks.""
Aga Issand ütles: "Kuulete, mida ülekohtune kohtunik ütleb!
Kas Jumal ei anna õigust äravalituile,
kes Tema poole kisendavad päevad ja ööd,
kas Ta viivitab neid aidates?
Küll Ta annab neile peatselt õiguse!
Ometi, kui Inimese Poeg tuleb, kas Ta leiab usku maa pealt?"
Usun, et oled seda tähendamissõna kuulnud.
See on mu lemmik tähendamissõna.
Selle tähendamissõnaga ütles Jumal, et me paluksime alati ja väsimata.
Igaüks meist vajab läbimurret.
Igaühel on mõni vastamata palve.
Me kõik peame palvetama.
Mõnikord on ooteaeg pikem, kui arvasime.
Jumal otsib inimesi, kes palvetavad järeleandmatult.
See lesknaine oli samuti järeleandmatu.
Antud tähendamissõna räägib ülekohtusest kohtunikust.
Tähendamissõna on saladuslik lugu, mida tuleb justkui avada.
Jeesus ütles, et peidetud asjad on salajas.
Asjad, mis on arusaadavaks tehtud, kuuluvad meile ja meie lastele.
Me peame aru saama, mida Jeesus tahtis öelda.
Kas selles tähendamissõnas on peidetud tähendus?
Ma usun, et on.
Lugesin seda kohta uuesti ja uuesti
ning ütlesin Jumalale, et ei mõista, mida Ta tahab öelda.
Tean, et ma ei tohi alla anda ning pean olema kannatlik.
Miks tähendamissõna ülekohtusest kohtunikust?
Issand ütles: "Sa ei võta vastu ilmutust saladusest,
mida tahan näidata sellest tähendamissõnast."
Ütlesin, et see tähendamissõna räägib ilmselgelt lesest,
kes läks kohtuniku juurde, aga ta soovi ei täidetud,
kuid naine ei andnud alla ja kohtunik andis talle palutu.
Ütled, et me peame olema järeleandmatud.
Arvasin, et kohtunik on Saatan, kes tahab õnnistusi kinni hoida.
Meie peame jätkama ja käskima Saatanal vabastada Jumala tõotused.
Mõned teist on oodanud vastust ja te teate, et Saatan hoiab kinni.
Issand ütles: "Lugu ei räägi sellest, seega jätka lugemist!"
Lõpuks avasin Piibli ja uurisin heebrea ning kreeka keelt.
Avastasin tõe, mis muutis mu elu.
Loeme seda kohta uuesti.
Alates Luuka 18:1: "..nad peavad ikka palvetama ega tohi tüdida:
"Ühes linnas oli kohtunik,
kes ei kartnud Jumalat ega häbenenud inimesi."
Lesknaisel oli probleem ja ta mees oli surnud.
Me ei tea, kas keegi murdis majja sisse
või ta pidi saama raha valitsuselt, aga polnud saanud.
Kuidagi peteti seda lesknaist.
Ta pöördus kohtusse ja palus abi, kuid tulutult.
Ta läks selle kohtuniku juurde ja nõudis õiglast kohtlemist.
Keegi oli talle ülekohut teinud ning ta tahtis õiglust.
Pole vale minna kohtuniku juurde õiglust jalule seadma.
Piibel ütleb, et Jumal on kohtunik.
Kui otsime sõnaseletusi, siis Jumalat nähakse kui kohtunikku.
Kes on kohtunik tähendamissõnas?
Öeldakse, et ta ei kartnud Jumalat ega inimesi.
Kohtunik ei saa esindada Jumalat,
meie armastavat Isa, kes on lahke ja armuline.
See peab olema vaenlane, sest ta ei karda Jumalat ega inimesi.
See oli kuri kohtunik.
See kohtunik ei andnud naisele õigust.
Ta tuli kohtusse dokumentidega ja palus õiglust vastase vastu.
"Mind peteti ja nõuan õiglust."
"Ei, mine ära!"
Naine läks, kuid öeldi, et ta tuli jälle tagasi.
See naine ei andnud alla.
Mulle meeldivad inimesed, kes ei anna alla.
See naine tuli jälle tagasi.
Kas sina tuleksid tagasi, kui oled kohtus kaotanud?
Kas läheksid uuesti linnavalitsusse ja paluksid uut kohtuistungit?
Naine tuli tagasi ja sai vastuseks: "Ei!"
Ta sai korduvalt eitava vastuse,
kuid naine jätkas ja ükskord sai vastuseks: "Jah!"
Miks ta sai jaatava vastuse?
Siin öeldakse, et lesk tüütas kohtunikku.
Lesk väsitas kohtuniku ära.
Mulle meeldib see julge naine.
Arvan, et sullegi meeldib see naine.
See on ju selge, et kohtunik on meie vaenlane.
Jumal aga ütles mulle: "Loe uuesti!"
Lugesin uuesti.
Kreeka keeles tähendab vaenlane Saatanat.
See tähendab kurja, meie vastast.
Ta ütles, et mõista mulle õigust mu vastase vastu.
Kuidas sai siis kohtunik olla tema vastane,
kes hoidis kinni naisele kuuluvat õnnistust.
Naine läks kohtuniku juurde, et ta mõistaks kohut vaenlase üle.
Ma küsisin endalt: "Kes on see ülekohtune kohtunik?"
Kallid, me peame teadma, kes on ülekohtune kohtunik.
See on tähendamissõna meile.
Oleme kogu aeg mõelnud,
et see kohtunik on Saatan, kes tahab hoida me õnnistust kinni
ning peame talle usus vastu seisma.
Saatan pole kohtunik.
See ülekohtune kohtunik on meie vahemees.
Ta esindab seda, kes istub troonil su elus.
Tema teeb otsuseid nagu kohtunik.
Pead tema käest õigust nõudma.
Sa ei saa midagi enne, kui tema pole öelnud: "Jah."
See kohtunik võib su vangi panna.
Sellel kohtunikul on vägi ja võim.
See kohtunik on mõjuvõimas.
Ma tahtsin teada, kes on see kohtunik.
Tükk aega kohtunik ei tahtnud, aga naine jätkas käimist.
Öeldi, et kui ta jätkas, siis andis kohtunik talle õiguse.
Kohtunik tüdines lesest ära.
Kui keegi tuleb su ukse taha ning palub raha,
siis esimest korda ütled: "Ei anna!"
Keeldud ehk järgmistelgi kordadel ning palud tal tööd otsida.
Inimesed, kes sind tüütavad, saavutavad lõpuks eesmärgi.
Seesama juhtus kohtunikuga.
Ta andis naisele õiguse tema vastaste osas,
kuna lesk tüütas teda.
"..kuna see lesk mind tüütab, muretsen ma talle õiguse,
et ta oma lõputu käimisega mind ära ei piinaks.""
Lesknaine tüütas kohtuniku ära.
Usun, et ta ütles Jumala sõna: "Kirjutatud on.."
Jumala sõna ütleb nii ja pead mu soovi täitma.
Ta tüütas kohtunikku Jumala sõnaga ning sai lõpuks, mida ta tahtis.
Kes on see ülekohtune kohtunik?
Ma hakkasin palvetama ja Jumal palus mul jälle lugeda.
Lugesin ja nägin vihjet, kes võiks see kohtunik olla.
Ta mõtles endamisi: "Ma ei karda Jumalat."
Ma ei austa Jumala sõna ega inimeste positsioone,
ole sa kohtunik, sekretär, õpetaja või koduperenaine.
Mind ei huvita, kes oled, vaid kas tüütad mind ära.
Ta mõtles endamisi: "Ma annan talle õiguse."
Siis Isand ütles mulle:
"Ülekohtune kohtunik, kes ei anna sulle õigust,
kes hoiab kinni su õnnistust, on ikkagi su hing,
milles on su mõistus, tahe ja emotsioonid."
See on hääl su enda sees.
See kerkib sinus esile ning on su mõtlemine.
Oled sa küsinud: "Issand, millal ma saan terveks?
Millal õnnistad mu peret?
Kui kaua see aega võtab?"
Jumal lõi meid vaimolenditeks ja meie vaim on täiuslik.
Oleme Jumala sarnased ning meie vaim usub Jumalat,
igat Tema öeldud sõna ning tahab teha Jumala tahet.
Meis on siiski teine osa, s.t hing,
milles peituvad me mõistus, tahe ja tunded.
Meie peame oma hinge ümber häälestama, muutma
ning Jumala sõnaga oma mõistust uuendama.
Peame kartuse ja värinaga oma pääste kallal töötama,
et õppida kannatlikkust ja lahkust ning kuidas Jumala sõnal seista.
Me peame oma hinge treenima,
et see oleks üksmeelel vaimuga, mis on loodud Jumala sarnaseks.
Isegi, kui tead, et Sõna ütleb:
"soovin sulle, et sul läheks igati hästi ja sa oleksid terve..",
siis kas oled autos mõelnud, et kuidas sa hakkama saad.
See on sisemine hääl, mis ütleb: "Ma ei usu, et läheb paremaks.
Arvatavasti kaotab abikaasa töö ning peame elama abirahast."
Hing laulab alati kurba lugu
ega arvesta Jumala sõnaga vaid üksnes me tunnetega.
Ta nõustub vaenlasega.
Hing hoiab vaenlase leeri poole, kus on kahtlus, uskmatus, hirm
ning soovib näha tõestust, mis oleks käega katsutav.
Hing ei taha vaimset tõestust, vaid loomulikku tõestust.
Jumala sõna ütleb, et Tema vermete tõttu oled terve,
kuid ütled: "Ma ei tunne nii.
See muhk on ikka olemas,
valud püsivad siiani ja lähen parem arsti juurde."
Arst näitab sulle pilti ja ütleb: "Sa pole kohe kindlasti terve.
See paistab olevat kasvaja.
Sümptomid on just sellised.
Kuidas sa ennast tunned?"
Kõik sõltub tunnetest.
See on ülekohtune kohtunik, s.t mõistus, tahe, emotsioonid,
mis paneb keskenduma sellele, mida eneses tunned ja mõtled,
mitte mida ütleb Jumala sõna, vaid mida teised mõtlevad.
Jumal ütleb, et Ta armastab sind igavese armastusega,
kuid ütled: "Ma ei tunne seda ja keegi pole mind armastanud,
seega Jumala sõna ei saa olla tõsi."
Veename end loobuma Jumala õnnistusest.
Ülekohtune kohtunik kõneleb sinu sees.
Sina oled ülekohtune kohtunik!
Kui meie oleme ülekohtused kohtunikud,
siis ainus võiduvõimalus õnnistuse saamiseks on tüütamine.
Pead rääkima kohtunikuga ning ta ära tüütama.
Tule koos tõenditega.
Usun, et lesknaine tuli tõenditega Jumala sõnast.
Ütle nagu Jeesus: "Kirjutatud on!"
"Tema vermete tõttu olen terve!"
"Pole edu ühelgi relval, mis valmistatakse sinu vastu.."
"Ainult headus ja heldus järgivad mind kõik mu elupäevad."
"Kiida, mu hing, Isandat, sest Tema parandab kõik mu tõved!"
Kiitus Isandale!
Räägi ülekohtusele kohtunikule Jumala sõna ja tüüta ta ära.
Kreeka keeles "tüütama" tähendab "näkku lööma".
Löö haigus välja!
Kuuluta Sõna korduvalt: "Kirjutatud on.."
Ükskõik, kuidas ennast tunnen või mida inimesed arvavad.
See on Jumala sõna!
Ainult nii kõrvaldad sa ülekohtuse kohtuniku.
Su tunded mõistavad kohut.
Su tunded peatavad Jumala õnnistused.
Su tunded tahavad tõestust Jumala sõna asemel.
Su tunded mõistavad ülekohtuselt kohut.
Oleme kurjad enda suhtes ning kritiseerime ennast.
Nii tihti, kui Jumal oli teinud häid asju,
istusin autos ja kuulasin neid kurje mõtteid oma peas.
Mõtlesin, et mina räägin.
Ülekohtune kohtunik räägib su enda häälega.
Kuuled enda häält ja arvad, et sa ise räägid.
Mõtled, et ma ei tea, kuidas saad hakkama.
Olen alati olnud selles olukorras ning olen alati olnud vaene.
Hakkad mõtlema selle peale.
Mõistuses on see lindistatud ning kuulad seda nn "salvestust".
Sõidad autos ja vestled iseendaga, kuigi keegi ei räägi sinuga.
Kas tuleb tuttav ette?
See pole sina vaid ülekohtune kohtunik.
See on su lunastamata hinge hääl.
Sulle räägib su hing, mis hoiab kurja poole.
See on su hing, kes ei austa Jumala sõna.
Hinge peab Jumala sõnaga treenima.
Ära kuula oma hinge, löö seda ülekohtust kohtunikku.
Lesknaine tegi seda ja väsitas kohtunikku nii palju,
et mõistus, tunded ja tahe väsisid Jumala sõna kuulmisest
ning lesega võitlemast, et hoida teda õnnistuse eest.
Naine oli tüdinud sellest olukorrast,
et Ta tuli Jumala sõnaga kohtuniku juurde ja ütles:
"See on Jumala sõna!"
ja lükkas ülekohtuse kohtuniku oma elus troonilt maha.
Kiitus Isandale!
Seda peame ka meie tegema oma ülekohtuse kohtunikuga.
Loeme edasi.
Kuuendas salmis sekkub Jeesus.
Sinnamaani polnud Ta seal.
Ta jutustas lugu ja ühtäkki astus Ta loo sisse.
"Aga Issand ütles: "Kuulge, mida ülekohtune kohtunik ütleb!"
Ta ei öelnud minevikus "ütles" vaid olevikus "kohtunik ütleb".
Siin on sulle võti, et saaksid võidu.
Pead läbi katsuma,
mida see ebaõiglane kohtunik sinule mõtetes räägib.
Need mõtted tulevad hingest,
kuigi oled pidanud neid mõtteid enda või isegi Jumala omadeks.
Ei! Iga mõte, mis tõuseb Jumala tundmise vastu,
peab saama välja aetud.
Piibel ütleb, et meie sõjarelvad pole lihalikud
vaid võimsad Jumalas, et kiskuda maha kindlustusi,
purustades iga mõttekõrgistuse, mis on Jumala tundmise vastu
ja tehes iga mõtte sõnakuulelikuks Kristusele.
Võidu võti on jälgida, mida ebaõiglane kohtunik ütleb sulle.
Kuidas nii? Just ütlesid, et ära kuula kohtunikku.
Jah, sa ei tohi kuulata ta valesid.
Tunned ära valed, kuid uuendad oma mõistuse Jumala sõnaga.
Hakka lugema Piiblit graafiku alusel.
Mina kasutan programmi, mis on arvutis.
Ma reisin väga palju.
Loen Sõna arvutist ning uuendan mõistust.
Vastu seismiseks pead teadma, mida su vaenlane sulle ütleb.
Selleks et mõista valet, pead täitma end Jumala sõnaga.
Kui vaenlane ütleb midagi, siis ajad valed mõtted välja.
Saad ajada välja vaesuse ja haiguse mõtted,
kus arvad näiteks, et sured haiglas mingisse haigusesse.
Pead teadma, mida kohtunik sulle ütleb.
Teiseks, kirjuta üles, mida ülekohtune kohtunik ütleb.
Issand ütles mulle, et jälgiksin, mida ebaõiglane kohtunik ütleb.
Kuidas?
Jumal ütles mulle, et võtaksin paberi ja pliiatsi.
Ülekohtune kohtunik räägib sinu häälega.
Tere, Karoliina!
Miks mõtled, et lähed misjonireisile?
Sul pole ju raha.
Arvad, et Jumal räägib sinuga.
Mõtled, et lihtsalt arutled oma peas variante.
Ei, see on ülekohtune kohtunik!
Kirjuta üles, mida kohtunik sulle räägib.
Kirjuta mõtted üles.
Katsu läbi, kust see mõte tuleb.
Jumal ütleb, et Tal on head mõtted, et anda meile tulevikku ja lootust.
Kõik Jumala mõtted on head.
Need julgustavad ning toovad lohutust.
Jumala mõtted on suuremad, kui see, mida sina suudad.
Teed suuremaid tegusid, sest Jeesus läks Isa juurde.
Need on suuremad su võimekusest ning nõuavad sinult usku.
Jumala sõna kutsub sind käima mägedel ja vee peal
ning see teeb su suuremaks, kui sa oled.
Sõna kutsub olema vägev Temas.
Iga mõte, mis kisub su maha
ning teeb su araks ja tuleb Jumala tundmise vastu,
öeldes nt, et Jumal tahab, et oleksid haige, vaene, kaotaja.
Need pole Jumala mõtted.
Jumal ütleb, et Ta annab võidu igas olukorras.
Kui tean, et Jumal annab mulle võidu,
ja kuulen mõtet, et ma ei saa võitu, siis võin Jumala sõnaga vastu seista.
See ülekohtune kohtunik tahab mu elu juhtida.
Ta dikteerib oma tahtmist, et ma ei saaks õnnistust kätte.
Katsu läbi, mida kohtunik ütleb.
Kui sa kirjutad mõtted üles, siis oled väga imestunud.
Imestasin, kui kirjutasin mõtted üles.
Ei! Ma pole igavesti vaene.
Mul õnnestub kõik, mida ette võtan.
See ei kordu kogu aeg.
Sain aru, et need mõtted ei tule minult ega Jumalalt,
vaid ülekohtuselt kohtunikult ja hakkasin Jumala sõna lugema.
Leia Jumala sõnast salm või tõotus,
mis ütleb vastupidist sellele mõttele ning hakka seda endale kordama.
Vaata peeglisse, sest ülekohtune kohtunik on hing.
Tõuse hommikul ja ütle:
"Tere, Malle! Tere, Paavo! Tere, Kalle! Tere, Juhan!
Jumala sõna ütleb nii: "Ma olen imeliselt loodud."
"Kõik on võimalik sellele, kes usub."
"Suurem on see, kes on minus, kui see, kes on maailmas."
"Uskujaid saadavad sellised tunnustähed.."
"Ma olen õnnistatud tulles ja minnes."
"Mul on võit igas olukorras."
"Ma tunnen Jumalat! Ma olen Jumala sõber."
Tänan Sind, Isa!
Kas oled juba üles õhutatud?
Võid oma saatust muuta,
selle asemel et kuulata ebaõiglast kohtunikku.
Sul on lootust ja vabadust.
Sul võib olla võit igaks olukorraks.
Kui sa oled kuulanud kohtunikku ning su elu on kokku kuivanud,
sest sul on palju kohtuasju ülekohtuse kohtuniku juures,
siis mine nüüd ta juurde, räägi temaga ja vaata, mis juhtub.
Kui sa räägid kohtunikuga
ja tüütad ta Jumala sõnaga ära, siis sa lööd ta auti.
Mis siis juhtub?
Luuka 18:8: "Küll ta peatselt (kiirelt) muretseb neile õiguse!"
Ta annab selle, mida ta on kinni hoidnud.
Ta vabastab mõistuse, tahte, tunded ning uskmatuse ja valu su hinges,
mis tahab tõestust, kuna sa ei tunne end armastatuna.
Su hing laseb sellest lahti, sest ta ei saa Jumala sõna vastu
ning ühtäkki sa näed Jumala tõotusi esile tulemas.
Loeme viimase salmi.
Jeesus ütles 7. salmis:
"Kas Jumal ei peaks andma õigust oma äravalituile,
kes tema poole kisendavad päevad ja ööd.
Kas ta peaks viivitama neid aidates?"
Jumal ütleb 8. salmis, et Ta annab meile kiirelt õiguse.
Jeesus ütles, et see on lõpetatud.
Kõik, mis Ta tegi ristil, on lõplik.
Iga vaimne õnnistus kuulub meile.
Su tervenemine on kohal ja Jeesuse veres on kõik täide viidud.
Ta ütles: "See on lõpetatud ja sinu osa on võtta vastu!"
Taaniel palvetas ja vastus viibis.
Ta sai teada, et vastane põhjustas viivituse.
Teatud vahemees hoidis kinni.
Jumal oli Taanielile juba vastuse välja saatnud.
Seda hoiti üleval kinni.
Kui see vahemees,
mis on su mõistus, tahe, emotsioonid, lüüakse auti,
siis sina saad kiirelt võtta selle õnnistuse vastu.
Jumal on selle juba andnud.
Saad õnnistuse kätte kiiresti.
Korda minu järel: "Saan õnnistuse kätte kiiresti,
sest lõin auti oma ebaõiglase kohtuniku."
Palvetame.
Isa, tänan Sind oma vendade ja õdede eest.
Tänan selle muutva sõnumi eest.
Tänan, et nad pole iial endised
ja nad löövad Sinu sõnaga selle ülekohtuse kohtuniku auti
ning see kohtunik ei hoia neid enam vangis.
Nad võidavad iga kohtuasja.
Nad näevad Jumala imeväge oma olukordades.
Nende mõistus ja süda muutuvad ning nad näevad elu uues valguses.
Kõik on võimalik, kui neil on Kristuse mõistus ja vaim.
Nad saavad iga õnnistuse, mille neile annad.
Nad ei väsi vaid jätkavad palvet, kuni näevad vastust ja rõõmustavad.
Jeesuse nimel!
Jumal õnnistagu teid!
Tõlge: Ülle Berg